open-index/open-wikipedia-markdown huggingface dataset:
Ιωάννης Ντάβος

Ο **Ιωάννης Ντάβος** (1918 – 15 Ιανουαρίου 2008) ήταν Έλληνας αξιωματικός του στρατού, ο οποίος έφτασε στο βαθμό του Στρατηγού. Υπηρέτησε ως αρχηγός του ΓΕΣ και του ΓΕΕΘΑ.

## Βιογραφία
Γεννήθηκε στο χωριό Άγιος Γεώργιος Μεσσηνίας το 1918. Αναγκάστηκε να διακόψει τις σπουδές του στη Στρατιωτική Σχολή Ευελπίδων με το ξέσπασμα του Πολέμου του 1940. Έλαβε ενεργά μέρος στην εκστρατεία στο Μέτωπο και τραυματίστηκε στη Μάχη της Τρεμπεσίνας. Μετά την ήττα του ελληνικού στρατού από τους Ναζί και την Κατοχή, πολέμησε στην Εθνική Αντίσταση, με τη σύσταση ενόπλων αντάρτικων ομάδων στην Τριφυλία και την Ολυμπία. Μετά την απελευθέρωση προήχθη και έλαβε μέρος στον Εμφύλιο ως Λοχαγός (1946), για να προαχθεί σε Ταγματάρχη (1951), Αντισυνταγματάρχη (1956), Συνταγματάρχη (1967, με αναδρομική ισχύ από το 1960) και σε Ταξίαρχο (1970). 

Το 1973 προήχθη σε Αντιστράτηγο και έγινε διοικητής του Γ΄ Σώματος Στρατού στη Μακεδονία. Κατά την κρίση του Ιουλίου του 1974 ήταν διοικητής του στρατού. Ομάδα του στρατού ζήτησε την παραίτηση της χούντας και έτσι ο Δημήτριος Ιωαννίδης παρέδωσε την εξουσία σε μη στρατιωτική κυβέρνηση, με πρωθυπουργό τον Κ. Καραμανλή.  Στις 19 Αυγούστου 1974 ο Ντάβος διορίστηκε αρχηγός του ΓΕΣ και από τη θέση εκείνη συνετέλεσε στο να διατηρηθεί η πίστη του στρατού στο νέο καθεστώς, καθώς βρισκόταν ακόμα υπό την απειλή των σκληροπυρηνικών φιλοχουντικών στρατιωτικών. Παρέμεινε στη θέση του ως τις 13 Σεπτεμβρίου 1976, οπότε προήχθη σε Στρατηγό και τέθηκε επικεφαλής του ΓΕΕΘΑ. Αποστρατεύτηκε στις 10 Ιανουαρίου 1980 και συνακόλουθα υπηρέτησε ως υφυπουργός Εθνικής Άμυνας στην κυβέρνηση Καραμανλή, από τις 15 Ιανουαρίου ως τις 10 Μαΐου 1980. 
Πέθανε το 2008 και κηδεύτηκε δημοσία δαπάνη.

Ήταν παντρεμένος και είχε 3 παιδιά.

## Παραπομπές


## Εξωτερικοί σύνδεσμοι
*

Κατηγορία:Έλληνες στρατηγοί
Κατηγορία:Έλληνες υφυπουργοί Εθνικής Άμυνας
Κατηγορία:Αρχηγοί Γενικού Επιτελείου Στρατού (Ελλάδα)
Κατηγορία:Αρχηγοί Γενικού Επιτελείου Εθνικής Άμυνας (Ελλάδα)
Κατηγορία:Έλληνες αξιωματικοί του Στρατού Ξηράς
Ιωάννης Αργυράκος

Ο **Ιωάννης Γ. Αργυράκος** (1916 - 23 Ιουλίου 1991) ήταν Έλληνας επιστήμονας και υφυπουργός το 1974.

## Βιογραφία
Έκανε σπουδές μαθηματικών στο Πανεπιστήμιο των Αθηνών και αναγορεύτηκε διδάκτωρ της αστρονομίας, με μετεκπαίδευση στη Γαλλία.

Στην κυβέρνηση Εθνικής Ενότητας του 1974 υπηρέτησε ως υφυπουργός Μεταφορών και Επικοινωνιών από τις 9 Οκτωβρίου ως τις 22 Νοεμβρίου 1974.

Μεταξύ άλλων, έγραψε το έργο "Γεωδαιτική αστρονομία" (Αθήνα 1968).

Πέθανε σε ηλικία 75 ετών, το 1991 και κηδεύτηκε στις 24 Ιουλίου από τον ιερό ναό Αγίων Θεοδώρων του Πρώτου Νεκροταφείου Αθηνών.

## Παραπομπές


Κατηγορία:Έλληνες πανεπιστημιακοί του 20ού αιώνα
Κατηγορία:Έλληνες υφυπουργοί Μεταφορών και Επικοινωνιών
Νέα Σινασός

Η **Νέα Σινασός** είναι χωριό στη βόρεια Εύβοια και την Περιφερειακή Ενότητα Εύβοιας.

## Γενικά στοιχεία
Η Νέα Σινασός βρίσκεται μόλις 2 χιλιόμετρα βορειοανατολικά από το κέντρο της Ιστιαίας, κτισμένη επάνω σε δυο λόφους, σε υψόμετρο 30 μέτρων ενώ στη δυτική άκρη της περνάει ο χείμαρρος Ξεροπόταμος. Αναφέρεται επίσημα για πρώτη φορά ως *Συνασσός* το 1926 στο ΦΕΚ 88Β - 16/11/1926, να προσαρτάται στην τότε κοινότητα Ιστιαίας. Το 1940 το όνομά της διορθώνεται σε Νέα Σινασός. Σύμφωνα με το σχέδιο Καλλικράτης και την τροποποίησή του Κλεισθένης Ι, μαζί με την Ιστιαία, τον Άγιο Γεώργιο, τα Κανατάδικα και το Νεοχώρι αποτελούν την κοινότητα Ιστιαίας της δημοτικής ενότητας Ιστιαίας που υπάγεται στο δήμο Ιστιαίας-Αιδηψού και σύμφωνα με την απογραφή 2011 απογράφησαν 565 κάτοικοι.

## Ιστορικά στοιχεία
Η Νέα Σινασός δημιουργήθηκε από πρόσφυγες από την Σινασό, περιοχή της Καππαδοκίας, οι οποίοι ήρθαν στην Ελλάδα μετά την Μικρασιατική Καταστροφή το 1922. Στη θέση που εγκατασταθήκαν υπήρχε ο μικρός οικισμός Βιστρίτσα, στον οποίο έμεναν εργάτες (κολίγοι) που δούλευαν στο μεγάλο τσιφλίκι της περιοχής.

## Ιστορικό πληθυσμού

## Εξωτερικοί σύνδεσμοι

* Η Σινασός της Εύβοιας και της Καππαδοκίας (μοναδικές φωτογραφίες) από το https://tvstar.gr/.
* Σωματείο "Η Νέα Σινασός" από το Κέντρο Έρευνας της Ελληνικής Λαογραφίας.

## Παραπομπές


Κατηγορία:Χωριά της περιφερειακής ενότητας Ευβοίας
Κατηγορία:Δήμος Ιστιαίας - Αιδηψού
Γεβγκένι Πριμακόφ

Ο **Γεβγκένι Μαξίμοβιτς Πριμακόφ** (ρωσ.:*Евге́ний Макси́мович Примако́в*, Κίεβο, 29 Οκτωβρίου 1929 – Μόσχα, 26 Ιουνίου 2015) ήταν Ρώσος πολιτικός και διπλωμάτης.

## Πρώτα χρόνια
Ο Πριμακόφ γεννήθηκε στο Κίεβο της Ουκρανίας και μεγάλωσε στην Τιφλίδα της Γεωργίας. Ο πατέρας του ήταν Ρώσος και η μητέρα του Ρωσοεβραία. Ο πατέρας του, σύμφωνα με τις περισσότερες αναφορές, γνώρισε την καταπίεση των στρατοπέδων της Γκουλάγκ και ίσως απεβίωσε εκεί, και ο Πριμακόφ δεν τον γνώριζε καλά. Η μητέρα του ήταν γιατρός και εξαδέλφη του γνωστού ψυχολόγου Γιακόβ Νταβίντοβιτς Κίρσενμπλατ. Σπούδασε στο Ινστιτούτο Ανατολικών Σπουδών της Μόσχας, από όπου αποφοίτησε το 1953. Στη συνέχεια, μπήκε στο Πανεπιστήμιο της Μόσχας, όπου συνέχισε τις σπουδές του. Από το 1956 μέχρι το 1970 εργάστηκε ως δημοσιογράφος στο Σοβιετικό Ραδιόφωνο και ως ανταποκριτής στη Μέση Ανατολή για την εφημερίδα *[[Πράβντα]]*.

## Παραπομπές


Κατηγορία:Πρωθυπουργοί της Ρωσικής Ομοσπονδίας
Κατηγορία:Ρώσοι δημοσιογράφοι
Κατηγορία:Ρώσοι διπλωμάτες
Κατηγορία:Μέλη της Ρωσικής Ακαδημίας Επιστημών
Κατηγορία:Αποδέκτες του Τάγματος της Φιλίας των Λαών
Σπυρίδων Γάγγας

Ο **Σπυρίδων Γάγγας** (1909-1986) ήταν Έλληνας δικαστικός, πρόεδρος του Αρείου Πάγου και υπηρεσιακός υπουργός Δικαιοσύνης το 1977.

## Βιογραφία
Γεννήθηκε το 1909 στην Κέρκυρα και σπούδασε Νομικά στο Πανεπιστήμιο των Αθηνών.

Από το 1976 ως το 1977 διετέλεσε πρόεδρος του Αρείου Πάγου. Στην κυβέρνηση Καραμανλή υπηρέτησε ως υπουργός Δικαιοσύνης από τις 21 Οκτωβρίου ως τις 28 Νοεμβρίου του 1977.

Απεβίωσε σε ηλικία 77 ετών τον Αύγουστο του 1986 και κηδεύτηκε στις 6 Αυγούστου. Ήταν παντρεμένος με παιδιά και εγγόνια.

## Παραπομπές


Κατηγορία:Έλληνες δικαστικοί
Κατηγορία:Έλληνες υπουργοί Δικαιοσύνης
Γκράουντ Νατσιονάλι Τα' Κάλι

Το **Γκράουντ Νατσιονάλι Τα' Κάλι** είναι το εθνικό στάδιο της Μάλτας. Αποτελεί έδρα της Εθνικής Μάλτας ποδοσφαίρου. Στο στάδιο πραγματοποιούνται κυρίως αγώνες πρωταθλήματος και κυπέλλου, καθώς και διεθνείς αγώνες. Είναι το μεγαλύτερο στάδιο στη Μάλτα με χωρητικότητα 18000 θεατών.

## Φωτογραφίες

Image:Ta'Qali Stadium.JPG|Όψη από την Μντίνα, Μάλτα
Image:National Stadium Malta.jpg|Millennium Stand



## Παραπομπές


## Πηγές
* Πληροφορίες στην ιστοσελίδα της Μαλτέζικης Ποδοσφαιρικής Ομοσπονδίας

## Εξωτερικοί σύνδεσμοι

Κατηγορία:Στάδια ποδοσφαίρου στη Μάλτα
Σεπτιμανία

thumb|303x303px|Η Σεπτιμανία το 537
Η **Σεπτιμανία** (*Septimania*) είναι μια ιστορική περιοχή της νότιας Γαλλίας που σήμερα αντιστοιχεί χονδρικά με το Λανγκντόκ-Ρουσιγιόν. Στα ανατολικά ορίζεται από τον Ροδανό και στα νότια από τα Πυρηναία. Υπήρξε η δυτικότερη περιοχή της ρωμαϊκής επαρχίας της Ναρβωνικής Γαλατίας που πέρασε κάτω από τον έλεγχο των Βησιγότθων το 462, που την ονόμαζαν απλώς **Γαλατία** ή **Ναρβωνική**. Με την μουσουλμανική κατάκτηση του Βησιγοτθικού Βασιλείου πέρασε προσωρινά τον 8ο αιώνα στα χέρια των μουσουλμάνων της Αλ-Άνταλους που εκδιώχθηκαν από τους Φράγκους όταν ίδρυσαν στην περιοχή την **Γοτθική Μαρκία**.

Ο όρος Σεπτιμανία προέρχεται είτε από το ρωμαϊκό όνομα του Μπεζιέ (*Colonia Julia Septimanorum Beaterrae*) είτε από τις επτά πόλεις της επικράτειάς της: Μπεζιέ, Έλνα, Αγκντ, Ναρμπόν, Λοντέβ, Μαγκελόν και Νιμ.

Κατηγορία:Βησιγότθοι
Κατηγορία:Ιστορία της Καταλωνίας
Κατηγορία:Ιστορία της Οξιτανίας
Κατηγορία:Λανγκντόκ-Ρουσιγιόν
Κατηγορία:Μεσαιωνική ιστορία της Γαλλίας
Θλίψη

Η λέξη **Θλίψη** μπορεί να αναφέρεται στα λήμματα:

*Θλίψη (μηχανική)
*Θλίψη (συναίσθημα)
*Επιλόχεια Θλίψη

*Θλίψη (Βαν Γκογκ), σκίτσο του διάσημου ζωγράφου
Ολλανδικό πρωτάθλημα ποδοσφαίρου ανδρών 2000-01

Το **Ολλανδικό πρωτάθλημα ποδοσφαίρου ανδρών 2000-01** ή αλλιώς το **Ερεντιβίζιε 2000-01** ήταν το 45ο πρωτάθλημα Ερεντιβίζιε. Ξεκίνησε στις 18 Αυγούστου 2000 και ολοκληρώθηκε στις 28 Μαΐου 2001.

Πρωταθλήτρια αναδείχθηκε η Αϊντχόφεν για 16η φορά στην ιστορία της, ενώ υποβιβάστηκε στην Εέρστε Ντιβίζιε η Ρόζενταλ. Την είσοδο στο Τσάμπιονς Λιγκ 2001-02 κέρδισαν οι Αϊντχόφεν, Φέγενορντ και Άγιαξ, στο Κύπελλο ΟΥΕΦΑ 2001-2002 οι Ρόντα,  Ουτρέχτη και Τβέντε (μέσω του κυπέλλου Ολλανδίας), ενώ στο Κύπελλο Ιντερτότο 2001 οι Βάαλβαϊκ και Χέρενφεν.

## Ομάδες
Συνολικά 18 ομάδες αγωνίστηκαν στη συγκεκριμένη σεζόν: οι πρώτες 15 ομάδες της περσινής σεζόν, 2 νικητές των Play Offs ανόδου/υποβιβασμού και η πρωταθλήτρια της Εέρστε Ντιβίζιε 1999-00.

## Βαθμολογία

### Αποτελέσματα

Πράσινο: Νίκη γηπεδούχου ομάδας
Μπλε: Ισοπαλία
Κόκκινο: Νίκη φιλοξενούμενης ομάδας 

## Τοπ σκόρερ

## Play Offs ανόδου/υποβιβασμού

## Παραπομπές


## Εξωτερικοί σύνδεσμοι
*RSSSF

Κατηγορία:Εγχώρια ποδοσφαιρικά πρωταθλήματα 2000-2001
Κατηγορία:Έρεντιβιζι
Εσμά Σουλτάνα (κόρη του Αμπντούλ Χαμίτ Α΄)

Η *'Εσμά Σουλτάν* (Οθ. Τούρκικα:إسما سلطان) (Τούρκικα: *Esma Sultan*, 17 Ιουλίου 1778 - 4 Ιουνίου 1848) ήταν Οθωμανή πριγκίπισσα, κόρη του σουλτάνου Αμπντούλ Χαμίτ Α΄, αδελφή των Σουλτάνων Μουσταφά Δ΄ και Μαχμούτ Β΄ της Οθωμανικής Αυτοκρατορίας. 

Ήταν η θετή μητέρα της Μπεζμιαλέμ Σουλτάν και της Ραχιμέ Πιριστού Σουλτάν.

## Βιογραφία
thumb|197x197px|Ο Κιουτσούκ Χουσεϊν Πασά, σύζυγος της Εσμά Σουλτάν
Η Εσμά γεννήθηκε στις 17 Ιουλίου 1778 κόρη του Αμπντούλ Χαμίτ Α΄ και της Αϊσέ Σενιγιεπερβέρ Σουλτάν. Ο αδελφός της Μουσταφά γεννήθηκε το 1779 και ο Μαχμούτ το 1785. Επειδή ο πρίγκιπας Μουσταφά ήταν μόλις 10 ετών όταν ο Αμπντούλ Χαμίτ Α' πέθανε το 1789, ο πρώτος ξάδελφός της Σελίμ ανέβηκε στο θρόνο ως Σελίμ Γ'.

Η Εσμά Σουλτάν παντρεύτηκε το 1792, σε ηλικία μόλις 14 ετών, τον Καπετάν Πασά Κιουτσούκ Χουσεΐν Πασά, που ήταν στενός φίλος του ξαδέλφου της σουλτάνου Σελίμ Γ'. Χάρη στην υψηλή θέση του συζύγου της, είχε σημαντική επιρροή στην οθωμανική κοινωνία. Κατείχε ένα παλάτι στο Ντιβανίογλου, κιόσκια στο Τσαμλιτσά, Μάτσκας και Εγιούπ και μια έπαυλη δίπλα στο νερό, στο Κουρουτσεσμέ στο Βόσπορο. Ο σύζυγός της πέθανε το 1803, όταν ήταν 25 ετών. Δεν ξαναπαντρεύτηκε.
Το 1807, οι γενίτσαροι επαναστάτησαν για μια ακόμη φορά, εκθρόνισαν, φυλάκισαν και αργότερα δολοφόνησαν τον Σελίμ Γ'. Έβαλαν τον ξάδελφό του, Μουσταφά, αδελφό της Εσμά Σουλτάν στο θρόνο ως Μουσταφά Δ' (1807-1808). Ο Μουσταφά Δ' βασίλεψε για λίγο σε μια εποχή με εξεγέρσεις Γενιτσάρων. Εκθρονίστηκε το 1808 από τους αντάρτες, και ο ετεροθαλής αδελφός του (και αδελφός της Εσμά) ο Μαχμούτ, του οποίου την εκτέλεση είχε διατάξει ανεπιτυχώς, ανέβηκε στο θρόνο ως Μαχμούτ Β'. Ο Μαχμούτ Β', στη συνέχεια, διέταξε τη δολοφονία του Μουσταφά και παρέμεινε έτσι το τελευταίο αρσενικό μέλος του οίκου του Οσμάν.

Η Εσμά Σουλτάν άσκησε μεγάλη επιρροή στον αδελφό της, Μαχμούτ Β', κατά τη διάρκεια της βασιλείας του, που κράτησε 31 χρόνια. Ο Σουλτάνος Μαχμούτ Β' πέθανε στις 29 Ιουνίου 1839 στο παλάτι της στο Τσαμλιτσά. Η Εσμά Σουλτάν ενδιαφερόταν για την  Βρετανική κουλτούρα. Ειπώθηκε ότι είχε επιπλωμένο το παλάτι της με Δυτικά έπιπλα, βάζοντας όλα τα Οθωμανικά παραδοσιακά έπιπλα σε αποθήκες. Μετά τον θάνατο της, το σύνολο των Δυτικών επίπλων τοποθετήθηκαν στις αποθήκες και τα Οθωμανικά έπιπλα τοποθετήθηκαν στο παλάτι.
thumb|Το μαυσωλείο (''τουρμπές'') της πριγκίπισσας Έσμα, που βρίσκεται στον δρόμο Divan Yolu.

Πέθανε το 1848 και κηδεύτηκε στο τόπο ταφής του αδελφού της, Μαχμούτ Β' στην Ντιβανίογλου οδό της γειτονιάς Τσεμπερλίτας της Κωνσταντινούπολης.

## Παραπομπές

## Πηγές
* Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback)
* Yavuz  Bahadıroğlu, Resimli Osmanlı Tarihi, Nesil Yayınları *(Ottoman History with Illustrations, Nesil Publications)*, 15th Ed., 2009, ISBN 978-975-269-299-2 (Hardcover)
* Philip Mansel, Constantinople: *City of the World's Desire* (London, 1995), pp. 257–258.

Κατηγορία:Πριγκίπισσες της Οθωμανικής Αυτοκρατορίας
Νικολάου

Το ελληνικό επίθετο **Νικολάου** μπορεί να αναφέρεται σε κάποιο από τα παρακάτω πρόσωπα:

* Γιώργος Νικολάου (γενν. 1983), Ελληνοκύπριος ποδοσφαιριστής
* Δημήτρης Νικολάου (γενν. 1998), ποδοσφαιριστής
* Διαμαντής Νικολάου (1790-1860), κλεφταρματωλός
* Ιωνάς Νικολάου, Ελληνοκύπριος πολιτικός
* Κούλλης Νικολάου, Ελληνοκύπριος ηθοποιός και τηλεοπτικός παραγωγός
* Κωνσταντίνος Νικολάου (1870-1939), βαθύφωνος
* Κωνσταντίνος Β. Νικολάου (γενν. 1933), πρώην βουλευτής και ευρωβουλευτής
* Λάκης Νικολάου, πρώην ποδοσφαιριστής, ορθοπεδικός γιατρός
* Μάριος Νικολάου (γενν. 1983), Ελληνοκύπριος ποδοσφαιριστής
* Ματίνα Νικολάου, ηθοποιός
* Μπάμπης Νικολάου (γενν. 1974), Έλληνας ποδοσφαιριστής
* Νίκος Νικολάου (ζωγράφος) (1909-1986), ζωγράφος
* Νίκος Νικολάου (ποδοσφαιριστής) (γενν. 1973)
* Σπύρος Νικολάου (γενν. 1950), πολιτικός και στρατιωτικός
* Σταύρος Νικολάου, αγωνιστής στην Επανάσταση του 1821
* Φίλιππος Νικολάου, τραγουδιστής
1ος Αντιπρόεδρος της Ρωσικής Κυβέρνησης

Ο Αντιπρόεδρος της Ρωσικής Κυβέρνησης είναι ο αναπληρωτής του Πρωθυπουργού. Συνήθως οι αντιπρόεδροι είναι αρκετοί σε κάθε  σε κάθε Ρωσική κυβέρνηση από το 1991. Ο πρώτος αντιπρόεδρος είναι και ο πρώτος αναπληρωτής πρωθυπουργός της Ρωσίας. Προτείνεται από τον Πρωθυπουργό στον Πρόεδρο και μόνο τότε μπορεί να αναλάβει καθήκοντα. Αντικατέστησε το 1991 τη θέση του Αναπληρωτή Πρωθυπουργού της Σοβιετικής Ένωσης.

Αντιπρόεδροι της Ρωσικής Κυβέρνησης από το 2012 έως το 2020 είναι:

* Πρώτος Αναπληρωτής Πρωθυπουργός: Ιγκόρ Σουβάλοφ
* Δέυτερος Αντιπρόεδρος: Σέρτζει Πρικχόντκο
* Τρίτος Αντιπρόεδρος: Ντμίτρι Κόζακ
* Τέταρτος Αντιπρόεδρος: Αρκάδι Νουβορκόβιτς
* Πέμπτος Αντιπρόεδρος: Ντμίτρι Ρογκόζιν
* Έκτη Αντιπρόεδρος: Όλγα Γκολόντετς
* Έβδομος Αντιπρόεδρος: Αλεξάντερ Κχλοπονίν
* Όγδοος Αντιπρόεδρος: Γιούρι Τρούτνεφ

## Εξωτερικοί Σύνδεσμοι
1.http://www.rulers.org/russgov.html2.Επίσημος ιστότοπος της Κυβέρνησης της Ρωσίας

Κατηγορία:Κυβέρνηση της Ρωσίας
Ρωσια
Θεόδωρος Δεσύλλας

Ο **Θεόδωρος Δεσύλλας** (28 Φεβρουαρίου 1891 - 8 Οκτωβρίου 1968) ήταν Έλληνας βιομήχανος, ο οποίος διετέλεσε βουλευτής και υπουργός.

## Σταδιοδρομία
Γεννήθηκε στην Κέρκυρα, γιος του βιομηχάνου Αλέξανδρου Δεσύλλα. Ο πατέρας του ήταν ιδρυτής (1871) του παλαιότερου εργοστασίου κάνναβης στην Ελλάδα. Μετά το θάνατο του Αλέξανδρου, τη διεύθυνση του εργοστασίου ανέλαβε ο Θεόδωρος, ο οποίος επέκτεινε την επιχείρηση, ιδρύοντας και δεύτερο εργοστάσιο στον Πειραιά. Σπούδασε στη Σχολή Λανσί της Γενεύης, στην Ανωτάτη Εμπορική Ακαδημία της Γαλλίας και νομικά στο Πανεπιστήμιο των Αθηνών. Πολέμησε στους Βαλκανικούς Πολέμους και από το 1921 ως το 1924 ήταν πρόεδρος της επιτροπής του Υπουργείου Στρατιωτικών στην Ιταλία.

Εξελέγη για πρώτη φορά βουλευτής το ελληνικές βουλευτικές εκλογές 1932 και επανεξελέγη το 1933, το 1935 με το Λαϊκόν Κόμμα και το 1936 με τη Γενική Λαϊκή Ριζοσπαστική Ένωση. Στις εκλογές του 1946 εξελέγη ξανά με την Ηνωμένη Παράταξη Εθνικοφρόνων (Λαϊκόν Κόμμα) με 6.641 ψήφους. Τέλος, επανεξελέγη βουλευτής με το Λαϊκό Κόμμα το 1950, με το Κόμμα Φιλελευθέρων το 1958 και με την Ένωση Κέντρου τα έτη 1961, 1963 και 1964.

Χρημάτισε υπουργός Κοινωνικής Προνοίας στην κυβέρνηση Σοφούλη από τις 19 Σεπτεμβρίου 1947 ως τις 18 Νοεμβρίου 1948. Επίσης, στην κυβέρνηση του Σοφοκλή Βενιζέλου ήταν υπουργός άνευ Χαρτοφυλακίου ασκών καθήκοντα υφυπουργού Ναυτικών από τις 13 Σεπτεμβρίου 1950 ως τις 3 Νοεμβρίου 1950.

Μεταξύ άλλων, διετέλεσε πρόεδρος του Εμπορικού Συλλόγου Κέρκυρας και σύμβουλος σε τράπεζες.

Πέθανε το 1968 και κηδεύτηκε δημοσία δαπάνη στις 9 Οκτωβρίου. Ήταν παντρεμένος με την Αναστασία Βλυσμά.

## Παραπομπές


Κατηγορία:Έλληνες βιομήχανοι
Κατηγορία:Βουλευτές Κέρκυρας
Κατηγορία:Βουλευτές εκλεγμένοι με το Λαϊκό Κόμμα
Κατηγορία:Βουλευτές εκλεγμένοι με το κόμμα των Φιλελευθέρων
Κατηγορία:Βουλευτές εκλεγμένοι με την Ένωση Κέντρου
Κατηγορία:Έλληνες υπουργοί Κοινωνικής Πρόνοιας
Κατηγορία:Έλληνες υπουργοί Άνευ Χαρτοφυλακίου
Κατηγορία:Έλληνες υφυπουργοί Ναυτικών
Ατάρντ

Η **Ατάρντ** είναι μια πόλη στην κεντρική Μάλτα. Κατοικείται από την κλασική αρχαιότητα. Το Μάρτιο του 2014 είχε πληθυσμό 10650 κατοίκους.

## Αθλητισμός
Στην πόλη εδρεύει η Ατάρντ ΦΚ.

## Παραπομπές


## Εξωτερικοί σύνδεσμοι

*  Attard Local Council 
* Attard Parish

Κατηγορία:Πόλεις της Μάλτας
Β΄ κατηγορία ποδοσφαίρου ανδρών Κύπρου 1967-68

Η **Β΄ κατηγορία Κύπρου 1967-68** αποτέλεσε το 13ο πρωτάθλημα στη Β΄ κατηγορία ποδοσφαίρου της Κύπρου. Το πρωτάθλημα κατέκτησε ο Ευαγόρας Πάφου για 1η φορά στην ιστορία του.

## Σύστημα διεξαγωγής
Το πρωτάθλημα της Β΄ κατηγορία την περίοδο 1967-68 αποτελείτο από δύο ομίλους: τον όμιλο Λευκωσίας-Κερύνειας-Αμμοχώστου και τον όμιλο Λεμεσού-Πάφου. Σε κάθε όμιλο οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια κάθε ομίλου ανακηρύχτηκε η ομάδα που συγκέντρωσε τους περισσότερους βαθμούς. Στη συνέχεια, οι πρωταθλήτριες των δύο ομίλων αναμετρήθηκαν σε δύο αγώνες μπαράζ, ένα εντός και ένα εκτός έδρας. Πρωταθλήτρια Β΄ κατηγορίας ανακηρύχτηκε η ομάδα που κέρδισε στους αγώνες μπαράζ. Η πρωταθλήτρια ομάδα προβιβάστηκε στην Α΄ κατηγορία 1968–69.

### Σύστημα βαθμολόγησης
Η νίκη βαθμολογείτο με 3 βαθμούς, η ισοπαλία με 2 βαθμούς και η ήττα με ένα βαθμό.

## Αλλαγές σε σχέση με την [[Β΄ κατηγορία ποδοσφαίρου ανδρών Κύπρου 1966-67|περίοδο 1966-67]]
Στο πρωτάθλημα δεν συμμετείχε o ΑΣΙΛ Λύσης, ο οποίος προβιβάστηκε στην Α΄ κατηγορία 1967-68. Στο πρωτάθλημα δεν συμμετείχε η Αναγέννηση Λάρνακας μετά από απόφαση του Διοικητικού Συμβουλίου της ΚΟΠ.

## Συμμετέχουσες ομάδες
Ο πίνακας που ακολουθεί παρουσιάζει αλφαβητικά τις ομάδες που συμμετείχαν στο πρωτάθλημα.

## Όμιλος Λευκωσίας-Κερύνειας-Αμμοχώστου
Στον όμιλο Λευκωσίας-Κερύνειας-Αμμοχώστου συμμετείχαν οι Ορφέας Λευκωσίας, ΕΝΑΔ Αγίου Δομετίου, Κεραυνός Στροβόλου, ΑΕΚ Αμμοχώστου, Ένωσις Νέων Παραλιμνίου και ΠΑΕΚ Κερύνειας

;Βαθμολογία
Η τελική βαθμολογία του ομίλου ήταν:

1Ο Κεραυνός Στροβόλου αποχώρησε από το πρωτάθλημα 4 αγωνιστικές πριν το τέλος. Όλοι οι εναπομείναντες του αγώνες κατακυρώθηκαν με σκορ 2-0 υπέρ των αντιπάλων του.

## Όμιλος Λεμεσού-Πάφου
Στον όμιλο Λεμεσού-Πάφου συμμετείχαν οι ΕΠΑΛ Λεμεσού, Αρίων Λεμεσού, Εθνικός Αστέρας Λεμεσού και Ευαγόρας Πάφου.

;Βαθμολογία
Η τελική βαθμολογία του ομίλου ήταν:

## Μπαράζ
Ο Ευαγόρας Πάφου και η Ένωση Νέων Παραλιμνίου αναμετρήθηκαν σε διπλούς αγώνες. Ο πρώτος αγώνας έγινε στην έδρα του Ευαγόρα, στο στάδιο ΓΣΚ, στις 17 Μαρτίου 1968. Τελείωσε ισόπαλος 0-0. Ο επαναληπτικός στο Δημοτικό Στάδιο Παραλιμνίου στις 24 Μαρτίου 1968. Ο Ευαγόρας κέρδισε με σκορ 1-0. Με τα αποτελέσματα αυτά ο Ευαγόρας αναδείχθηκε πρωταθλητής και προβιβάστηκε στην Α΄ κατηγορία 1968–69.

## Παραπομπές


## Πηγές

*
*

## Δείτε επίσης
*Α΄ κατηγορία ποδοσφαίρου ανδρών Κύπρου 1967-68
*Κύπελλο Κύπρου ποδοσφαίρου ανδρών 1967-68

Κατηγορία:Εγχώρια ποδοσφαιρικά πρωταθλήματα 1967-1968
Κατηγορία:Β΄ κατηγορία ποδοσφαίρου ανδρών Κύπρου
Αρχαιολογικό Μουσείο Χώρας

Το  **αρχαιολογικό μουσείο Χώρας** βρίσκεται στη Χώρα Μεσσηνίας και διαθέτει εκθέματα από την εποχή του Χαλκού αλλά και της Μυκηναϊκής περιόδου. Ιδρύθηκε το 1969 και στεγάζει τα ευρήματα από τις ανασκαφές του ανακτόρου του Νέστορα που χρονολογείται τον 12ο με 13ο αιώνα π.Χ..  Οι  προτομές των Σπυρίδωνα Μαρινάτου και Καρλ Μπλέγκεν, αρχαιολόγων που συνέβαλαν σημαντικά στις ανασκαφές των εκθεμάτων του μουσείου, είναι τοποθετημένες στα πλάγια της εξωτερικής σκάλας που οδηγεί στην είσοδο του μουσείου. Το μουσείο φιλοξενεί πλήθος από χρυσά τεχνουργήματα, αμφορείς, τοιχογραφίες και εκμαγεία.

## Παραπομπές


## Βιβλιογραφία
*Blegen, C., Rawson, M. et al., The Palace of Nestor at Pylos in Western Messenia, τ.Ι-ΙΙΙ, Princeton 1966-73
*Davis, J., A guide to the Palace of Nestor, Mycenaean Sites in its Environs and the Chora Museum, ASCSA 2001
*Μαρινάτος, Σπ., Ανασκαφαί Μεσσηνίας 1952-1966, επιμ.-σχ. Σπ. Ιακωβίδη, Αθήνα: Εν Αθήναις Αρχαιολογική Εταιρεία, 2014

## Εξωτερικοί σύνδεσμοι
* Αναφορά στον κατάλογο μουσείων του Υπουργείου Πολιτισμού 

Χωρα
Κατηγορία:Ιστορία της Μεσσηνίας
Κατηγορία:Πύλος
Κατηγορία:Δήμος Πύλου - Νέστορος
Οι Δύο Πύργοι

Οι ***Δύο Πύργοι*** (αγγλικά: *The Two Towers*) είναι μυθιστόρημα φαντασίας, του Βρετανού συγγραφέα Τζ. Ρ. Ρ. Τόλκιν, που κυκλοφόρησε στις 11 Νοεμβρίου του 1954. Πρόκειται για το δεύτερο από τα τρία βιβλία του Άρχοντα των Δαχτυλιδιών. Προηγείται η Συντροφιά του Δαχτυλιδιού (αγγλικά: *The Fellowship of the Ring)* και ακολουθεί η Επιστροφή του Βασιλιά (αγγλικά: The Return of the King).

## Παραπομπές


## Εξωτερικοί σύνδεσμοι
*[Οι Δύο Πύργοι στο LOTR.Wikia.com](http://lotr.wikia.com/wiki/The_Two_Towers_(novel))

Κατηγορία:Έργα του Tζ. Ρ. Ρ. Τόλκιν
Κατηγορία:Μυθιστορήματα φαντασίας
Κατηγορία:Ο Άρχοντας των Δαχτυλιδιών
Δούρος

Ο ποταμός **Δούρος** (, , Ντόρου) είναι ένας ποταμός της Ιβηρικής χερσονήσου. Πηγάζει στο όρος Ουρβιόν κοντά στην καστιλιανική πόλη της Σόρια και εκβάλλει στον Ατλαντικό στην πόλη Πόρτο της Πορτογαλίας. Το συνολικό του μήκος φθάνει τα 897χλμ, από τα οποία τα 572 περνούν μέσα από την Ισπανία (κυρίως Καστίλη-Λεόν), τα 213 μοιράζονται μεταξύ Ισπανίας και Πορτογαλίας και τα υπόλοιπα 112 που ανήκουν στην τελευταία και τα οποία είναι πλεύσιμα.

## Παραπομπές


## Εξωτερικοί σύνδεσμοι
* 

Κατηγορία:Ποταμοί της Ισπανίας
Κατηγορία:Ποταμοί της Πορτογαλίας
Β΄ κατηγορία ποδοσφαίρου ανδρών Κύπρου 1960-61

Η **Β΄ κατηγορία Κύπρου 1960-61** αποτέλεσε το 7ο πρωτάθλημα στη Β΄ κατηγορία ποδοσφαίρου της Κύπρου. Το πρωτάθλημα κατέκτησε η Ένωσις Αγίων Ομολογητών για 1η φορά στην ιστορία της.

## Σύστημα διεξαγωγής
Το πρωτάθλημα της Β΄ κατηγορία την περίοδο 1960-61 αποτελείτο από δύο ομίλους: τον όμιλο Λευκωσίας-Κερύνειας-Αμμοχώστου και τον όμιλο Λεμεσού-Λάρνακας-Πάφου. Σε κάθε όμιλο οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια κάθε ομίλου ανακηρύχτηκε η ομάδα που συγκέντρωσε τους περισσότερους βαθμούς. Στη συνέχεια, οι πρωταθλήτριες των δύο ομίλων αναμετρήθηκαν σε αγώνες μπαράζ. Πρωταθλήτρια Β΄ κατηγορίας ανακηρύχτηκε η ομάδα που κέρδισε στους αγώνες μπαράζ.

Όσο αφορά τον προβιβασμό, υπήρχε απόφαση για διεξαγωγή αγώνων διαβαθμίσεως μεταξύ της πρωταθλήτριας Β΄ κατηγορίας 1960-61 και της τελευταίας ομάδας της Α΄ κατηγορίας 1960-61. Ωστόσο, στις 19 Ιανουαρίου 1961 η γενική συνέλευση της ΚΟΠ αποφάσισε να μην διεξαχθούν αγώνες διαβαθμίσεως μεταξύ της πρωταθλήτριας ομάδας της Β΄ κατηγορίας 1960-61 και της τελευταίας ομάδας της Α΄ κατηγορίας 1960-61. Η πρωταθλήτρια ομάδα Β΄ κατηγορίας θα συνέχιζε στη Β΄ κατηγορία ενώ δεν θα υπήρχε διαβάθμιση από το πρωτάθλημα Α΄ κατηγορίας, όπως και έγινε.

### Σύστημα βαθμολόγησης
Η νίκη βαθμολογείτο με 3 βαθμούς, η ισοπαλία με 2 βαθμούς και η ήττα με ένα βαθμό.

## Αλλαγές σε σχέση με την [[Β΄ κατηγορία ποδοσφαίρου ανδρών Κύπρου 1959-60|περίοδο 1959-60]]
Στο πρωτάθλημα δεν συμμετείχε η πρωταθλήτρια της προηγούμενης περιόδου, Αλκή Λάρνακας, η οποία προβιβάστηκε στην Α΄ κατηγορία 1960-61. Επίσης δεν συμμετείχε η ΑΫΜΑ η οποία υπέβαλε αίτημα συμμετοχής στην Α΄ κατηγορία, το οποία έγινε αποδεκτό από τη γενική συνέλευση της ΚΟΠ.

Στο πρωτάθλημα συμμετείχαν η ΑΕΚ Αμμοχώστου και ο Εθνικός Αστέρας Λεμεσού που εγράφησαν στις τάξεις της ΚΟΠ.

## Συμμετέχουσες ομάδες
Ο πίνακας που ακολουθεί παρουσιάζει αλφαβητικά τις ομάδες που συμμετείχαν στο πρωτάθλημα.

## Όμιλος Λευκωσίας-Κερύνειας-Αμμοχώστου

Στον όμιλο Λευκωσίας-Κερύνειας-Αμμοχώστου συμμετείχαν οι ομάδες: Ένωσις Αγίων Ομολογητών, ΑΕΚ Αμμοχώστου, Οθέλλος Αμμοχώστου και ΠΑΕΚ Κερύνειας. Πρωταθλήτρια αναδείχθηκε η Ένωσις Αγίων Ομολογητών.

## Όμιλος Λεμεσού-Λάρνακας-Πάφου

Στον όμιλο Λεμεσού-Λάρνακας-Πάφου συμμετείχαν οι ομάδες:  Αμαθούς Λεμεσού, ΑΠΟΠ Πάφου, Πανελλήνιος Λεμεσού,  Εθνικός Αστέρας Λεμεσού και Αναγέννηση Λάρνακας. Πρωταθλητής αναδείχθηκε ο Πανελλήνιος Λεμεσού.

## Μπαράζ
Στους αγώνες μπαράζ αναμετρήθηκαν η Ένωσις Αγίων Ομολογητών και ο Πανελλήνιος Λεμεσού. Ο πρώτος αγώνας έγινε στην έδρα του Πανελλήνιου, στο στάδιο ΓΣΟ. Η Ένωσις Αγίων Ομολογητών κέρδισε με 5-6.. Στο δεύτερο αγώνα κέρδισε ξανά με 3-2 στην έδρα της (παλιό ΓΣΠ) και αναδείχθηκε πρωταθλήτρια.

## Παραπομπές


## Πηγές
*

## Δείτε επίσης
* Α΄ κατηγορία ποδοσφαίρου ανδρών Κύπρου 1960-61

Κατηγορία:Εγχώρια ποδοσφαιρικά πρωταθλήματα 1960-1961
Κατηγορία:Β΄ κατηγορία ποδοσφαίρου ανδρών Κύπρου
Β΄ κατηγορία ποδοσφαίρου ανδρών Κύπρου 1962-63

Η **Β΄ κατηγορία Κύπρου 1962-63** αποτέλεσε το 9ο πρωτάθλημα στη Β΄ κατηγορία ποδοσφαίρου της Κύπρου. Το πρωτάθλημα κατέκτησε ο Πανελλήνιος Λεμεσού για 2η φορά στην ιστορία του.

## Σύστημα διεξαγωγής
Το πρωτάθλημα της Β΄ κατηγορία την περίοδο 1962-63 αποτελείτο από δύο ομίλους: τον όμιλο Λευκωσίας-Κερύνειας-Αμμοχώστου και τον όμιλο Λεμεσού-Πάφου. Σε κάθε όμιλο οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια κάθε ομίλου ανακηρύχτηκε η ομάδα που συγκέντρωσε τους περισσότερους βαθμούς. Στη συνέχεια, οι πρωταθλήτριες των δύο ομίλων αναμετρήθηκαν σε αγώνες μπαράζ. Πρωταθλήτρια Β΄ κατηγορίας ανακηρύχτηκε η ομάδα που κέρδισε στους αγώνες μπαράζ.

### Σύστημα βαθμολόγησης
Η νίκη βαθμολογείτο με 3 βαθμούς, η ισοπαλία με 2 βαθμούς και η ήττα με ένα βαθμό.

## Αλλαγές σε σχέση με την [[Β΄ κατηγορία ποδοσφαίρου ανδρών Κύπρου 1961-62|περίοδο 1961-62]]
Στο πρωτάθλημα δεν συμμετείχε ο Οθέλλος Αμμοχώστου δεν παρουσίασε ποδοσφαιρική ομάδα και έτσι τον Ιανουάριο του 1963 η γενική συνέλευση της ΚΟΠ αποφάσισε τη διαγραφή της ομάδας από τις τάξεις της. Στο πρωτάθλημα συμμετείχε ο Ευαγόρας Πάφου ο οποίος εντάχθηκε στην ΚΟΠ το Σεπτέμβριο του 1962.

## Συμμετέχουσες ομάδες
Ο πίνακας που ακολουθεί παρουσιάζει αλφαβητικά τις ομάδες που συμμετείχαν στο πρωτάθλημα.

## Όμιλος Λευκωσίας-Κερύνειας-Αμμοχώστου-Λάρνακας
Στον όμιλο Λευκωσίας-Κερύνειας-Λάρνακας-Αμμοχώστου συμμετείχαν οι ομάδες: ΑΕΚ Αμμοχώστου, Αναγέννηση Λάρνακας, Ένωσις-Κεραυνός, Καϊτζάκ Λευκωσίας, ΠΑΕΚ Κερύνειας. Πρωταθλήτρια αναδείχθηκε η ομάδα Ένωσις Αγίων Ομολογητών-Κεραυνός

## Όμιλος Λεμεσού-Πάφου
Στον όμιλο Λεμεσού-Πάφου συμμετείχαν οι ομάδες: Αμαθούς Λεμεσού, ΑΠΟΠ Πάφου, Ευαγόρας Πάφου, Πανελλήνιος Λεμεσού,  Εθνικός Αστέρας Λεμεσού. Πρωταθλητής αναδείχθηκε ο Πανελλήνιος Λεμεσού.

## Μπαράζ πρωταθλητή
Στους αγώνες μπαράζ πρωταθλητής αναμετρήθηκαν ο Πανελλήνιος Λεμεσού και η Ένωσις Αγίων Ομολογητών-Κεραυνός. Στον πρώτο αγώνα ο Πανελλήνιος κέρδισε με 1-0 εκτός έδρας. Στο δεύτερο αγώνα κέρδισε ξανά με 2-0 και αναδείχθηκε πρωταθλητής.

## Μπαράζ ανόδου
Η πρωταθλήτρια ομάδα έδωσε αγώνες μπαράζ με τις δύο τελευταίες ομάδες της Α΄ κατηγορίας 1962-63, Ορφέα και Αλκή. Στους αγώνες επικράτησε η Αλκή η οποία παρέμεινε στην Α΄ κατηγορία ενώ ο Ορφέας και ο Πανελλήνιος συνέχισαν στη Β΄ κατηγορία.

### Βαθμολογία
Η τελική βαθμολογία των μπαράζ ήταν:

1Την περίοδο 1963-64 δεν διοργανώθηκε πρωτάθλημα Β΄ κατηγορίας λόγω των δικοινοτικών διαταραχών στην Κύπρο το Δεκέμβριο του 1963. Ο Ορφέας και ο Πανελλήνιος είχαν δικαίωμα συμμετοχής στο πρωτάθλημα Β΄ κατηγορίας 1964-65.

### Αποτελέσματα

## Δείτε επίσης
* Α΄ κατηγορία ποδοσφαίρου ανδρών Κύπρου 1962-63

## Παραπομπές


## Πηγές
*

Κατηγορία:Εγχώρια ποδοσφαιρικά πρωταθλήματα 1962-1963
Κατηγορία:Β΄ κατηγορία ποδοσφαίρου ανδρών Κύπρου
Δανιήλ (αποσαφήνιση)

Το εβραϊκό όνομα **Δανιήλ** μπορεί να αναφέρεται στα πρόσωπα:

*Άγιος Δανιήλ Κατουνακιώτης ο Σμυρναίος, (1846 - 1929)
*Δανιήλ Αγίου Γεωργίου, κληρικός και αγωνιστής του '21
*Βασίλης Δανιήλ, (1938), πρώην ποδοσφαιριστής και προπονητής
*Δανιήλ, ένας από τους τέσσερις μεγάλους προφήτες της Παλαιάς Διαθήκης.
*Δανιήλ Δανιήλ, (1914 - 1988), ζωγράφος.
*Δανιήλ Εφέσου, (15ος αιώνας), Έλληνας λόγιος
*Δανιήλ της Μόσχας, (13ος αιώνας), ο πρώτος πρίγκιπας της Μόσχας.
*Ορθόδοξος ιερέας Δανιήλ (1821), κληρικός και αγωνιστής του '21
*Πατριάρχης Βουκουρεστίου Δανιήλ, (1951)

## Άλλες χρήσεις
*2589 Δανιήλ, αστεροειδής.
Τριφύλλι Πέλλας

Το **Τριφύλλι** είναι μικρός οικισμός του δήμου Γιαννιτσών της Περιφερειακής Ενότητας Πέλλας, Σύμφωνα με την Απογραφή του 2021 Ο πληθυσμός του χωριού είναι 391 κάτοικοι.

## Ιστορική εξέλιξη
Το Τριφύλτσοβο (όπως έλεγαν το Τριφύλλι) ιδρύθηκε στις αρχές του 20ου αιώνα (1912) όπου είχε λίγα σπίτια και περιτριγυριζόταν από βάλτους. Αποτελούνταν από από 50 σπίτια εκ των οποίων στα 45 ήταν μουσουλμανικές οικογένειες και στα 5 χριστιανικές Σλαβικές. Οι κάτοικοι ήταν 315 (200 μουσουλμάνοι Τούρκοι και 115 εξαρχικοί).

Το 1913 στην περιοχή έμεναν 208 κάτοικοι (110 άντρες και 98 γυναίκες).

Το 1924 υπήρξε υποχρεωτική μετανάστευση των μουσουλμάνων κατοίκων στην Τουρκία αλλά εγκαταστάθηκαν στο χωριό 62 οικογένειες χριστιανών προσφύγων από τη Θράκη και τον Πόντο (213 κάτοικοι).

Το 1926 μετονομάστηκε σε Τριφύλλι όπου είναι το έως τώρα όνομά του.

Το 1947 και για μία δεκαετία ακόμη στο Τριφύλλι λειτουργούσε ο Αστυνομικός Σταθμός λόγω της καταστροφής του Δροσερού όπου στεγαζόταν παλιά εκεί.

Το 1955 με βασιλικό διάταγμα ιδρύθηκε το έως και σήμερα δημοτικό σχολείο αντικαθιστώντας το παλιό διώροφο δημοτικό σχολείο όπου κάηκε κατά τη διάρκεια του εμφυλίου πολέμου.

Από το 1963 έως το 1978 υπήρξε έντονο το μεταναστευτικό κύμα των κατοίκων προς Γερμανία, Αμερική και Αυστραλία διότι οι κάτοικοι δεν μπορούσαν να ζήσουν από τα λίγα στρέμματα καλλιεργήσιμων εκτάσεων όπου διέθεταν.

Ο οικισμός μέχρι το 1951 υπαγόταν στην κοινότητα Δροσερού, οπότε και περιήλθε στην κοινότητα Γυψοχωρίου με συνοικισμό το Τριφύλλι. Όμως, το 1977 οι αρμοδιότητες μετατέθηκαν στο Τριφύλλι και έτσι δημιουργήθηκε η κοινότητα Τριφυλλίου με συνοικισμό το Γυψοχώρι. Το 1998 καταργήθηκε η κοινότητα και το Τριφύλλι αποτέλεσε δημοτικό διαμέρισμα του Δήμου Μεγάλου Αλεξάνδρου. Από τον Οκτώβριο του 2010 με το σχέδιο Καλλικράτης το Τριφύλλι ανήκει πλέον διοικητικά στο Δήμο Πέλλας με έδρα τα Γιαννιτσά.

## Ασχολίες κατοίκων
Από την ίδρυση του χωριού και για περίπου μισό αιώνα οι κάτοικοι ασχολούνταν με την κτηνοτροφία και κυρίως με την καλλιέργεια τριφυλλιού, καλαμποκιού, σιταριού, αμπελιών και την παραγωγή κρασιού.

Από το 1970 έως και σήμερα η κτηνοτροφία έχει μειωθεί σε μεγάλο βαθμό και η κύρια ασχολία των κατοίκων είναι η καλλιέργεια ροδάκινων. Εξαίρεση αποτελούν οι δεκαετίες '80 - '90 όπου έχουμε έντονη την καλλιέργεια σπαραγγιών.

## Εξωτερικοί σύνδεσμοι

* Τριφύλλι Γιαννιτσών Πέλλας Κεντρική Μακεδονία στο https://www.youtube.com/.

## Βιβλιογραφία

* http://www.lithoksou.net/p/plithysmos-kai-oikismoi-tis-perioxis-gianitson-1886-%25E2%2580%2593-1927 
* http://users.sch.gr/deshourmou/NEA%20PATRIDA/trifili.htm
* http://istographos.blogspot.gr/2015/02/blog-post.html

## Παραπομπές


Κατηγορία:Δήμος Πέλλας
Κατηγορία:Χωριά της περιφερειακής ενότητας Πέλλας
Ελληνική Λέσχη του Βιβλίου

μικρογραφία|250px|Λογότυπο ΕΛΒΙ

**Η Ελληνική Λέσχη του Βιβλίου -ΕΛΒΙ-** είναι πολιτιστικό εθελοντικό Σωματείο που από την ίδρυσή του το **1977**, **διαδίδει το βιβλίο** **ποιότητας**, ως εργαλείο και όχημα πολιτισμού. Στοχεύει στην καλλιέργεια που προκύπτει από το διάβασμα ποιοτικών βιβλίων, στη σύνδεση του βιβλίου με τη ζωή, στην κοινωνικοποίηση του αναγνώστη, στην ενίσχυση της φιλαναγνωσίας, που πραγματώνονται μέσα από την επαφή με το ποιοτικό βιβλίο.

Η κοινωνική και πολιτιστική προσφορά της, εκδηλώνεται με την **δημιουργία** **βιβλιοθηκών στοχευμένου περιεχομένου, σε όλη την Ελλάδα και το εξωτερικό** και συνεπικουρείται από **πλήθος προγραμμάτων** και συνεχών **βιβλιοφιλικών εκδηλώσεων**:

* **926 Δανειστικές Βιβλιοθήκες 95% αναγνωσιμότητας και 604.000 επωφελούμενους σε σχολεία, οργανώσεις και φορείς** εντός και εκτός Ελλάδας. '''Δείτε tv''' spot

* **Επιλογή Βιβλίου**: σύστημα αξιολόγησης βιβλίων από αναγνώστες. Τα βιβλία αξιολογούνται και κατανέμονται ανά ηλικία αναγνώστη και είδος βιβλίου, βάσει 4 ποιοτικών κριτηρίων ως προς το περιεχόμενο, την τέχνη λόγου, την έκδοση και την εικονογράφηση. Λειτουργώντας συστηματικά την «Επιλογή» η ΕΛΒΙ έχει έως σήμερα μητρώο 12.000 επιλεγμένων βιβλίων

* **449 Εκδηλώσεις “Μ’ ένα βιβλίο συζητώ”**

* **150 Εβδομάδες Βιβλίου** σε σχολεία με 9 Ομάδες Συμμετοχής μαθητών

* Ανάπτυξη **βιβλιοφιλικής δράσης** & **Δίκτυο βιβλιόφιλων, εθελοντών**

* **Έκδοση περιοδικού “Βιβλίο & Ζωή”**

* **“Σκόρπια Πουλιά”**. Ιδέες επιλεγμένες από ποιοτικά βιβλία, που εκπέμπουν διαχρονικές αλήθειες και βαθύτερα νοήματα. Έχουν επιλεγεί έως σήμερα πάνω από **11.000** 

* **Διάδοση ιδεών** μέσω βιβλίων και θεμάτων

## Έργο ενδεικτικά
* Υλοποίηση 2 ευρωπαϊκών προγραμμάτων του Υπουργείου Απασχόλησης με τη συνέργεια των Δήμων Νέου Ψυχικού και Ζωγράφου
* Δημιουργία 15 Δανειστικών Βιβλιοθηκών- Ίδρυμα Σταύρος Νιάρχος
* Ολοκλήρωση Έργου στο πλαίσιο του προγράμματος Active citizens fund - Ίδρυμα Μποδοσάκη
* “Δημιουργία 17 Ποιοτικών Δανειστικών Βιβλιοθηκών σε 11 σχολεία Ρομά και 6 σχολεία εντός Καταστημάτων κράτησης”. '''Δείτε tv spot'''

## Χορηγοί-Δωρητές ενδεικτικά
Act4Greece - Εθνική Τράπεζα, Arcadia Shipmanagement, Elval Halcor, FHL Κυριακίδης, Hapag Lloyd, KPMG, MYTILINEOS, Ελληνικός Χρυσός, Prisunic-Μαρινόπουλος, Starbucks ΔΕΠΑ, Ίδρυμα Ι.Φ. Κωστοπούλου, Ίδρυμα Λέων Λεμός, «Μακεδονική Εστία», ΟΠΑΠ, Σχολικά Συσσίτια Ευρυτανίας, κ.ά.

## Μέλη Διοικητικού Συμβουλίου
Βίκη Μπράνη - Πρόεδρος

Αντώνιος Δραγώνας - Αντιπρόεδρος

Ήβη Σταυροπούλου - Γενική Γραμματέας

Tάσος Γιαννακόπουλος - Ταμίας

Λένα Γεωργακοπούλου - Μέλος

Ειρήνη Αργυρού - Μέλος

**Αναπληρωματικά Μέλη**

Βίκυ Καρανικολοπούλου, Ελίνα Τριπολίτη, Φωτεινή Παναγιώτου

## Πηγές εσόδων
Τα έσοδα της Λέσχης προέρχονται από συνδρομές μελών, δωρεές και χορηγίες. Το 10% των εισπράξεων καθώς και τα χρήματα από τις Ετήσιες Κοινωνικές Λοταρίες διατίθενται για τη δημιουργία δανειστικών βιβλιοθηκών, σε ακριτικά και απομονωμένα χωριά. 

## Παραπομπές


## Εξωτερικοί σύνδεσμοι
*Fb Ελληνικής Λέσχης του Βιβλίου
*Instagram Ελληνικής Λέσχης του Βιβλίου 

Βιβλιου
Κατηγορία:Βιβλίο
Λουξεμβουργιανοί

Οι **Λουξεμβουργιανοί** είναι μια γερμανική εθνοτική ομάδα καταγωγής από το Λουξεμβούργο που μοιράζεται τον πολιτισμό του Λουξεμβούργου και μιλά τη Λουξεμβουργιανή γλώσσα. Οι Λουξεμβουργιανοί ήταν, όπως και οι Αυστριακοί, ιστορικά θεωρούμενοι ως μια περιφερειακή υποομάδα εθνοτικών Γερμανών και θεωρούνταν ως τέτοιοι μέχρι την κατάρρευση της Γερμανικής Συνομοσπονδίας. Μετά την κατάρρευση της συνομοσπονδίας, το Δουκάτο του Λουξεμβούργου εισήλθε σε προσωπική ένωση με τις Κάτω Χώρες με τη συνθήκη του Λονδίνου το 1839. Η ένωση έληξε το 1890. 
Από νομική άποψη, όλοι οι πολίτες του Μεγάλου Δουκάτου του Λουξεμβούργου θεωρούνται λουξεμβουργιανοί βάσει του λουξεμβουργιανού νόμου, αν και διακρίνεται και προωθείται μια ξεχωριστή εθνοτική αναγνώριση. Το αντίστοιχο επίθετο είναι «Λουξεμβουργιανά».

## Τοποθεσία
Οι περισσότεροι κάτοικοι του Λουξεμβούργου ζουν στο Μεγάλο Δουκάτο του Λουξεμβούργου, μια μικρή χώρα στην Ευρώπη μεταξύ Γερμανίας, Γαλλίας και Βελγίου, και είναι καταγωγής Κελτικής / Γαλλο-Ρωμαϊκής και Γερμανικής (Φράγκικης) καταγωγής. Οι περισσότεροι μιλούν τα λουξεμβουργιανά, ως τη μητρική τους γλώσσα, εκτός από τα γαλλικά και τα γερμανικά. Παρόλο που τα Λουξεμβουργιανά μπορούν να θεωρηθούν ότι είναι παρόμοια με τα γερμανικά, είναι αρκετά ευδιάκριτα για να θεωρηθούν ξεχωριστή γλώσσα και όχι απλώς μια διάλεκτο των Γερμανών.

## Διασπορά
Παρά τον σχετικά περιορισμένο αριθμό Λουξεμβουργιανών, υπάρχει μια σχετικά μεγάλη διασπορά, στην Ευρώπη και αλλού. Ιδιαίτερα, υπάρχουν πληθυσμοί στις γύρω χώρες του Βελγίου, της Γαλλίας και της Γερμανίας. Ως επί το πλείστον, αυτό οφείλεται σε ιστορικούς λόγους, ιδίως στα τρία χωρίσματα του Λουξεμβούργου, τα οποία οδήγησαν στην ενσωμάτωση των πρώην εδαφών του Λουξεμβούργου σε καθεμία από τις τρεις γύρω χώρες.

Υπάρχουν επίσης σημαντικοί πληθυσμοί στην Αμερική, με το μεγαλύτερο ποσοστό να βρίσκεται στις Ηνωμένες Πολιτείες. Ωστόσο, πολλοί κάτοικοι του Λουξεμβούργου ζουν στον Καναδά και τη Βραζιλία, χώρες όπου μετανάστευσαν μεγάλα κύματα Λουξεμβουργιανών τον 19ο αιώνα, όπως και οι Γερμανοί. Άλλοι μετανάστευσαν στην Ουγγαρία μαζί με τους Γερμανούς κατά την πρώτη φάση της γερμανικής ανατολικής διευθέτησης τον 12ο αιώνα. Οι Τάσσαλοι της Τρανσυλβανίας είναι οι απόγονοι αυτών των εποίκων.

## Πηγές

* 
* 

Κατηγορία:Λουξεμβούργιοι
Δημήτριος Μπαμπάκος

Ο **Δημήτριος Μπαμπάκος** του Παναγιώτη (9 Μαρτίου 1893 - 11 Μαρτίου 1976) ήταν Έλληνας δικηγόρος, ποινικολόγος και πολιτικός , που διετέλεσε βουλευτής  και υπουργός, ιδρυτικό μέλος της Ένωσης Ελλήνων Ποινικολόγων.

## Σταδιοδρομία
Γεννήθηκε στην Κέρκυρα και σπούδασε νομικά στο Πανεπιστήμιο των Αθηνών. Έλαβε μέρος σε πολλά διεθνή συνέδρια και υπήρξε ένας από τους δικηγόρους που ίδρυσαν την Ένωση Ελλήνων Ποινικολόγων.    

### Βουλευτής
Για πρώτη φορά εξελέγη βουλευτής Αθηνών στις εκλογές του 1926 με το Κόμμα Ελευθεροφρόνων και επανεξελέγη με το Λαϊκόν Κόμμα το 1932 και το 1933. Εν συνεχεία εξελέγη βουλευτής Αττικοβοιωτίας το 1935 με το Λαϊκό Κόμμα. Τέλος, εξελέγη βουλευτής Αθηνών με τον Ελληνικό Συναγερμό το 1951 και 1952 και με την ΕΡΕ το 1958.

### Υπουργός
Ο Μπαμπάκος ήταν υπουργός δύο φορές. Για πρώτη φορά έγινε υπουργός Δικαιοσύνης στην κυβέρνηση του Αλ. Παπάγου από τις 19 Νοεμβρίου 1952 ως τις 11 Απριλίου 1954. Στην κυβέρνηση Καραμανλή υπηρέτησε ως υπουργός Βορείου Ελλάδας από τις 15 Οκτωβρίου 1955 ως τις 11 Ιανουαρίου 1956. 

## Θάνατος και τιμές
Πέθανε σε ηλικία 83 ετών και κηδεύτηκε τον Μάρτιο του 1976.

Προς τιμήν του θεσμοθετήθηκε βραβείο από την Ένωση Ελλήνων Ποινικολόγων, για νέους δικηγόρους.

## Πηγές


Κατηγορία:Ποινικολόγοι
Κατηγορία:Βουλευτές Αθηνών
Κατηγορία:Βουλευτές Αττικοβοιωτίας
Κατηγορία:Βουλευτές εκλεγμένοι με το Κόμμα των Ελευθεροφρόνων
Κατηγορία:Βουλευτές εκλεγμένοι με το Λαϊκό Κόμμα
Κατηγορία:Βουλευτές εκλεγμένοι με τον Ελληνικό Συναγερμό
Κατηγορία:Έλληνες υπουργοί Δικαιοσύνης
Κατηγορία:Έλληνες υπουργοί Βορείου Ελλάδος
Κατηγορία:Βουλευτές εκλεγμένοι με την ΕΡΕ
Κατηγορία:Έλληνες Νομάρχες
Δημήτρης Γκλαβάς

Ο **Δημήτρης Γκλαβάς** (Πάτρα, 1926 - Αθήνα, 25 Φεβρουαρίου 2010) ήταν Έλληνας δημοσιογράφος, πρόεδρος της Ενώσεως Συντακτών Ημερησίων Εφημερίδων Αθηνών (ΕΣΗΕΑ) και ιδρυτής και πρώτος πρόεδρος της Πανελλήνιας Ομοσπονδίας Ενώσεων Συντακτών (ΠΟΕΣΥ).

## Βιογραφία
Πολέμησε στην αντίσταση κατά των Ιταλών και Γερμανών κατακτητών και αργότερα εξορίστηκε στη Μακρόνησο λόγω των αριστερών του πεποιθήσεων. Μετά την εξορία του, τελείωσε τις σπουδές του στη Νομική Σχολή Αθηνών. Επιδόθηκε στη δημοσιογραφία, στο πολιτικό, εκπαιδευτικό και ελεύθερο ρεπορτάζ. Εργάστηκε στο ραδιόφωνο (ΕΙΡ) και σε πολλές εφημερίδες, όπως «Αθηναϊκή», «Εξπρές», «Νέα Πολιτεία» και «Ελευθεροτυπία».

Εκλέχθηκε πρόεδρος της ΕΣΗΕΑ, ενώ πρωτοστάτησε και στην ίδρυση της ΠΟΕΣΥ, της οποίας διατέλεσε πρόεδρος από ιδρύσεώς της μέχρι και το 2004.

Στην δεύτερη κυβέρνηση του Ανδρέα Παπανδρέου διατέλεσε υπηρεσιακός υφυπουργός Προεδρίας της Κυβέρνησης από τις 2 Ιουνίου 1989 ως τις 2 Ιουλίου 1989.

Πέθανε τον Φεβρουάριο του 2010, σε ηλικία 84 ετών, και κηδεύτηκε από τον ιερό ναό Αγίων Θεοδώρων στο Πρώτο Νεκροταφείο Αθηνών.

## Έργα
* «Μνήμη Κωνσταντίνου Π. Καλλιγά», Εκδόσεις Παπαζήση (1997, συμμετοχή)	

## Παραπομπές


Κατηγορία:Έλληνες υφυπουργοί Προεδρίας
Κατηγορία:Έλληνες δημοσιογράφοι του 20ού αιώνα
Βουλευτικές εκλογές στο Μπουρούντι 2015

**Βουλευτικές εκλογές** διεξήχθησαν στο Μπουρούντι στις 29 Ιουνίου 2015. Η αντιπολίτευση δεν έλαβε μέρος σε ένδειξη διαμαρτυρίας και οι εκλογές επικρίθηκαν και από τη διεθνή κοινότητα. Τις εκλογές για την ανάδειξη των μελών της Εθνοσυνέλευσης ακολούθησαν οι προεδρικές εκλογές (21 Ιουλίου) και οι έμμεσες εκλογές για τη Γερουσία (25 Ιουλίου).

## Διαδικασία
Η Εθνοσυνέλευση απαρτίζεται από 100 μέλη που εκλέγονται από το λαό σε 17 πολυεδρικές περιφέρειες με κλειστές λίστες και με το σύστημα της απλής αναλογικής. Η κατανομή των εδρών γίνεται με τη μέθοδο Ντ' Οντ και το όριο για να εισέλθει ένα κόμμα στη βουλή είναι το 2%. Άλλα 3 μέλη διορίζονται και προέρχονται από την εθνοτική ομάδα Τουά. Η κατανομή γίνεται με τέτοιον τρόπο ώστε να εξασφαλίζεται η αναλογία 60 προς 40 ανάμεσα σε Χούτου και Τούτσι και το 30% να είναι γυναίκες βουλευτές.

Η Γερουσία εκλέγεται από κολέγια τοπικών εκλεκτόρων, με 3 μέλη Τουά να διορίζονται και η κατανομή γίνεται έτσι ώστε να εξασφαλίζεται η αναλογία 50-50 ανάμεσα σε Χούτου και Τούτσι και το 30% των γερουσιαστών να είναι γυναίκες.

## Πλαίσιο
Αρχικά οι εκλογές είχαν προγραμματιστεί για τις 5 Ιουνίου 2015, ταυτόχρονα με τις τοπικές εκλογές, όμως αναβλήθηκαν εξαιτίας ταραχών.
Γύρω στα 3,8 εκατ. ψηφοφόροι αναμενόταν να προσέλθουν στις κάλπες, όμως η συμμετοχή στις εκλογές ήταν χαμηλή και η αντιπολίτευση δεν έλαβε μέρος. Ενδεικτικά, στην πρεσβεία του Μπουρούντι στο Λονδίνο ψήφισαν μόνο 12 άτομα από τα συνολικά 86 εγγεγραμμένα στους εκλογικούς καταλόγους.
Η ημέρα της ψηφοφορίας επισκιάστηκε από επεισόδια βίας, με ανταλλαγή πυροβολισμών και ρίψη χειροβομβίδων στην πρωτεύουσα Μπουζουμπούρα και αλλού. Βίαια επεισόδια με απολογισμό περισσότερους από 80 νεκρούς σημειώθηκαν και τις παραμονές των εκλογών, από τις 26 Απριλίου, όταν ανακοινώθηκε η εκ νέου υποψηφιότητα του προέδρου Πιέρ Νκουρουνζίζα για τις προεδρικές εκλογές και περισσότεροι από 150.000 πολίτες κατέφυγαν σε όμορες χώρες. 
Η διεθνής κοινότητα εξέφρασε τη δυσαρέσκειά της και ειδικότερα οι ΗΠΑ είχαν ζητήσει την αναβολή των εκλογών. Μία ημέρα πριν τις εκλογές η Αφρικανική Ένωση απέσυρε τους παρατηρητές της αναφέροντας ότι οι εκλογές δεν θα είναι "ούτε ελεύθερες ούτε δίκαιες".

## Αποτελέσματα
Το κυβερνών Εθνικό Συμβούλιο για την Άμυνα της Δημοκρατίας - Δυνάμεις για την Άμυνα της Δημοκρατίας  (CNDD-FDD) δήλωσε ότι περιμένει μια "σαρωτική νίκη" στις βουλευτικές εκλογές.
Τα προσωρινά αποτελέσματα ανακοινώθηκαν στις 7 Ιουλίου 2015 και έδειξαν ότι το CNDD–FDD κέρδισε τις 77 από τις συνολικά 100 έδρες, με 21 έδρες να πηγαίνουν στην αντιπολίτευση και 2 στο UPRONA. Η συμμετοχή διαμορφώθηκε στο 74,32%. Ο συνασπισμός της αντιπολίτευσης παρέμεινε στα ψηφοδέλτια παρότι δεν έλαβε μέρος στις εκλογές και υποσχέθηκε να μην πάρει μέρος στην επόμενη Εθνοσυνέλευση. 
### Εθνοσυνέλευση

### Γερουσία
Η εκλογή των μελών της Γερουσίας έγινε από εκλεκτορικό κολέγιο στις 24 Ιουλίου. Το κολέγιο απαρτιζόταν από τοπικούς συμβούλους. Ο αριθμός των εδρών αυξήθηκε κατά 2 με τη σύσταση της περιφέρειας Ρουμόνγκε.

## Παραπομπές


2015 βουλευτικες
Μπουρουντι
Ολλανδικό πρωτάθλημα ποδοσφαίρου ανδρών 1999-00

Το **Ολλανδικό πρωτάθλημα ποδοσφαίρου ανδρών 1999-00** ή αλλιώς το **Ερεντιβίζιε 1999-00** ήταν το 44ο πρωτάθλημα Ερεντιβίζιε. Ξεκίνησε στις 12 Αυγούστου 1999 και ολοκληρώθηκε στις 14 Μαΐου 2000.

Πρωταθλήτρια αναδείχθηκε η Αϊντχόφεν για 15η φορά στην ιστορία της, ενώ υποβιβάστηκαν στην Εέρστε Ντιβίζιε οι Μάαστριχτ, Κάμπουρ και Ντεν Μπος. Την είσοδο στο Τσάμπιονς Λιγκ 2000-01 κέρδισαν οι Αϊντχόφεν, Χέρενφεν και Φέγενορντ, στο Κύπελλο ΟΥΕΦΑ 2000-01 οι Φίτεσε, Άγιαξ και Ρόντα (μέσω του κυπέλλου Ολλανδίας), ενώ στο Κύπελλο Ιντερτότο 2000 η Βάαλβαϊκ.

## Ομάδες
Συνολικά 18 ομάδες αγωνίστηκαν στη συγκεκριμένη σεζόν: οι πρώτες 15 ομάδες της περσινής σεζόν, 2 νικητές των Play Offs ανόδου/υποβιβασμού και η πρωταθλήτρια της Εέρστε Ντιβίζιε 1998-99.

## Βαθμολογία

## Αποτελέσματα

Πράσινο: Νίκη γηπεδούχου ομάδας
Μπλε: Ισοπαλία
Κόκκινο: Νίκη φιλοξενούμενης ομάδας 

## Τοπ σκόρερ

## Play Offs ανόδου/υποβιβασμού

## Παραπομπές


## Εξωτερικοί σύνδεσμοι
*RSSSF

Κατηγορία:Εγχώρια ποδοσφαιρικά πρωταθλήματα 1999-2000
Κατηγορία:Έρεντιβιζι
Πουαντιγισμός

μικρογραφία|350px|Ζωρζ Σερά ''Ένα κυριακάτικο απόγευμα στο νησί της Γκραντ Ζατ''
Ο **πουαντιγισμός** είναι καλλιτεχνικό ρεύμα που ξεκίνησε στη Γαλλία το 19ο αιώνα. Εισηγητής του υπήρξε ο Γάλλος μετα-ιμπρεσσιονιστής ζωγράφος, Ζωρζ Σερά (*Georges Seurat*, 1859-91). Στηρίζεται στη θεωρία του Σεβραίν που βασίζεται στην ψευδαίσθηση του ματιού όταν επηρεάζεται από τα γειτονικά χρώματα. Σύμφωνα με τον πουαντιγισμό όλα τα πράγματα στη φύση πρέπει να διατηρούν την καθαρότητά τους και να μην επεμβαίνουμε με την όρασή μας. Το φως και το χρώμα, που χρησιμοποιούνται και αποτελούν το μέσο, πρέπει να είναι καθαρά ώστε να επιτυγχάνεται ο στόχος, δηλαδή ένα αποτέλεσμα που διαθέτει σταθερό φως.

## Ετυμολογία
Η λέξη πουαντιγισμός (στα γαλλικά *pointillisme*) προέρχεται από τη γαλλική *«point»* που σημαίνει τελεία.

## Τεχνοτροπία
μικρογραφία|Ζωρζ Σερά, ''Το Καν-Καν'' , 1889.
Τα χρώματα δεν αναμειγνύονται στην παλέτα αλλά τοποθετούνται μεμονωμένα, κουκίδα κουκίδα, και απευθείας πάνω στον καμβά. Το αποτέλεσμα είναι να συγχωνεύονται οι λεπτομέρειες των χρωμάτων ως σύνολο με τη βοήθεια του εγκεφάλου και όχι της όρασης, όταν κοιτά κανείς τον πίνακα από απόσταση. Βασίζεται στην τεχνοτροπία κατά την οποία απορρίπτεται η χρήση γραμμών και γεννάται ένα αποτέλεσμα από κουκίδες βασικών χρωμάτων (π.χ. κόκκινο και άσπρο).  

## Ο πουαντιγισμός σε αντιδιαστολή με τον ντιβιζιονισμό
Ο πουαντιγισμός αφορά την τεχνική που τοποθετούνται οι τελείες πάνω στον καμβά ενώ ο ντιβιζιονισμός, αναφέρεται στον τρόπο που διαχωρίζεται το χρώμα από τα διάφορα οπτικά εφέ. Η διαφορά τους έγκειται πως οι ντιβιζιονιστές χρησιμοποιούν μεγαλύτερες πινελιές, κάτι σαν μικρό κόμμα, παρά μικρές τελείες. Οι οπαδοί του ντιβιζιονισμού επιθυμούν να μεταφέρουν το φως με τη μεγαλύτερη δυνατή ακρίβεια π.χ. φως ηλιοβασιλέματος, αντανακλάσεις φωτός, ακτινοβολία. Όσον αφορά τη θεματολογία οι ντιβιζιονιστές προτιμούν κοινωνικά θέματα ενώ οι πουαντιγιστές εικόνες από την αστική ή κοσμική ζωή.

## Σημειώσεις


## Παραπομπές


Κατηγορία:Καλλιτεχνικά ρεύματα
Κατηγορία:Καλλιτεχνικές τεχνικές
Σύνδεσμος Υποτρόφων Ιδρύματος Ωνάση

thumb|Λογότυπο Συνδέσμου Υποτρόφων Ιδρύματος Ωνάση
Ο **Σύνδεσμος Υποτρόφων του Ιδρύματος Ωνάση** (με επίσημο όνομα «**Σύνδεσμος Υποτρόφων του Κοινωφελούς Ιδρύματος Αλέξανδρος Σ. Ωνάσης**») είναι πολιτιστικό σωματείο που συστάθηκε το 1986 έπειτα από πρωτοβουλία των υποτρόφων του ιδρύματος. Ο αριθμός των ενεργών μελών του ανέρχεται σε περισσότερα από 1.800 άτομα. Διοικείται από δεκαπενταμελές διοικητικό συμβούλιο, το οποίο εκλέγεται κάθε δύο χρόνια από τη γενική συνέλευση των μελών.

## Ίδρυση
Το σωματείο ιδρύθηκε το 1986 μετά από πρωτοβουλία των πρώτων υποτρόφων του ιδρύματος. Δυνατότητα εγγραφής στον Σύνδεσμο έχουν όσοι έχουν ολοκληρώσει τις σπουδές για τις οποίες τους χορηγήθηκε υποτροφία από το Ίδρυμα Ωνάση, οι οποίοι αποτελούν κατά κύριο λόγο άτομα που δραστηριοποιούνται στο χώρο των γραμμάτων, των επιστημών και των τεχνών, τόσο στην Ελλάδα όσο και στο εξωτερικό και οι οποίοι κατά το 2006 υπολογίζονταν σε 4.200 άτομα περίπου. Στόχος του Συνδέσμου είναι να αποτελέσει κόμβο όπου τα μέλη παρουσιάζουν τις δραστηριότητές τους, δίαυλος επικοινωνίας μεταξύ των μελών, του ιδρύματος και της ελληνικής κοινωνίας αλλά και πολιτιστικό σημείο αναφοράς.

## Δραστηριότητες
Ο Σύνδεσμος δραστηριοποιείται στο επιστημονικό, πολιτιστικό, πνευματικό και καλλιτεχνικό πεδίο μέσω της οργάνωσης συνεδρίων, διαλέξεων, ομιλιών, επιστημονικών και καλλιτεχνικών εκδηλώσεων κ.ά.

Παράλληλα, ο Σύνδεσμος εκδίδει τριμηνιαίο ενημερωτικό περιοδικό με τίτλο «*ΑΩ*» (διατίθεται και σε ηλεκτρονική μορφή ενώ διαθέτει και αγγλόφωνη έκδοση με τίτλο «*ΑΩ International*»). Ο τίτλος του περιοδικού προέρχεται από τα αρχικά του ονόματος του Αλέξανδρου Ωνάση.

Το 2014, ο Σύνδεσμος Υποτρόφων του Ιδρύματος Ωνάση από κοινού με τη Στέγη Γραμμάτων και Τεχνών ΑΜΚΕ, υπέβαλε πρόταση χρηματοδότησης του έργου "*Ανοιχτές Διαδικτυακές Πλατφόρμες Γραμμάτων και Τεχνών*", στο πλαίσιο της οποίας πρόκειται να ψηφιοποιηθεί και να διατεθεί ελεύθερα μέσω ηλεκτρονικής μορφής στο κοινό μεγάλο μέρος της Ελληνικής Βιβλιοθήκης του Ιδρύματος Ωνάση.

Σύμφωνα με το πρόγραμμα δράσεων 2014-2015, ο Σύνδεσμος Υποτρόφων του Ιδρύματος Ωνάση διοργάνωσε εννέα δράσεις σε διάφορους τομείς (Θεατρικό Μαραθώνιο, εθελοντική προσφορά δράσης παιδείας και πολιτισμού σε σχολεία της Ελλάδας, μουσικοχορευτική παράσταση, συμμετοχή στον Μαραθώνιο της Αθήνας, μουσική γιορτή, Φεστιβάλ επιστήμης, Ημέρα Επιχειρηματικότητας, ημερίδα με θέμα την φωτογραφία, δράση αρχιτεκτόνων).

## Παραπομπές


Κατηγορία:Μη κυβερνητικές οργανώσεις
Κατηγορία:Πολιτιστικοί σύλλογοι της Ελλάδας
Κατηγορία:Πολιτιστικοί σύλλογοι της Αθήνας
Κατηγορία:Πολιτισμός στην Αθήνα
Ολλανδικό πρωτάθλημα ποδοσφαίρου ανδρών 1998-99

To **Ολλανδικό πρωτάθλημα ποδοσφαίρου ανδρών 1998-99** ή αλλιώς το **Ερεντιβίζιε 1998-99** ήταν το 43ο πρωτάθλημα Ερεντιβίζιε. Ξεκίνησε στις 20 Αυγούστου 1998 και ολοκληρώθηκε στις 23 Μαΐου 1999.

Πρωταθλήτρια αναδείχθηκε η Φέγενορντ για 14η φορά στην ιστορία της, ενώ υποβιβάστηκε στην Εέρστε Ντιβίζιε η Μπρέντα. Την είσοδο στο Τσάμπιονς Λιγκ 1999-00 κέρδισαν οι Φέγενορντ, Βίλεμ ΙΙ, Αϊντχόφεν, στο Κύπελλο ΟΥΕΦΑ 1999-2000 οι Φίτεσε, Ρόντα και Άγιαξ (μέσω του κυπέλλου Ολλανδίας), ενώ στο Κύπελλο Ιντερτότο 1999 η Χέρενφεν.

## Ομάδες
Συνολικά 18 ομάδες αγωνίστηκαν στη συγκεκριμένη σεζόν: οι πρώτες 15 ομάδες της περσινής σεζόν, 2 νικητές των Play Offs ανόδου/υποβιβασμού και η πρωταθλήτρια της Εέρστε Ντιβίζιε 1997-98.

## Βαθμολογία

## Αποτελέσματα

Πράσινο: Νίκη γηπεδούχου ομάδας
Μπλε: Ισοπαλία
Κόκκινο: Νίκη φιλοξενούμενης ομάδας 

## Τοπ σκόρερ

## Play Offs ανόδου/υποβιβασμού

## Παραπομπές


## Εξωτερικοί σύνδεσμοι
*RSSSF

Κατηγορία:Εγχώρια ποδοσφαιρικά πρωταθλήματα 1998-1999
Κατηγορία:Έρεντιβιζι